**FINANCIJSKI PLAN**

**DOMA MLADIH ZA 2026. GODINU**

**Projekcije 2027.g. i 2028.g.**

RAVNATELJ :

Goran Gračanin,prof.

Materijal izradile:

Viviana Brajković Vičević, voditelj računovodstva i financija

Nina Pučić Prispilović, tajnica

Anika Hodak, koordinatorica programskih aktivnosti

Sanja Lipovac, suradnica za programe Dvorac Stara Sušica

Irena Križanec, stručna suradnica za projekte

Veronika Linić Muminovć, stručna suradnica za posredovanje i nabavu

Rijeka, studeni 2025. godine

**OBRAZLOŽENJE FINANCIJSKOG PLANA DOMA MLADIH**

**ZA RAZDOBLJE 2026. -2028.**

**DOM MLADIH**

* **UVOD**

Ustanova, sjedište Laginjina 15, Rijeka, OIB: 62799759990, šifra djelatnosti: 8559, gradska je Ustanova koja obavlja svoju djelatnost sukladno Zakonu o ustanovama i Statutu Ustanove od 27. svibnja 2022. godine.

Djelatnost Ustanove obuhvaća

registrirane djelatnosti:

* pružanje osnovnih znanja iz pojedinih područja znanosti i umjetnosti, tehničke kulture i sporta

odgojno-obrazovni rad s djecom i mladima

* pružanje aktivnosti i razvijanja stvaralačkih sposobnosti darovite djece za pojedina znanstvena, umjetnička, tehnička i sportska područja
* posredovanje za povremeni rad redovnih učenika srednjih škola
* pružanje usluga smještaja i prehrane u objektu Dvorac Stara Sušica
* pružanje usluga turističke animacije djece i mladih
* pružanje posebnog programa prometnog odgoja za djecu predškolske i osnovnoškolske dobi
* pomoć pri uključivanju u programe odgoja i redovitog obrazovanja (integracija)
* usluge savjetovanja usmjeravanja mladih te pomaganja mladima s ciljem jačanja vlastite samostalnosti
* poticanje razvoja osobnog i društvenog potencijala mladih te stjecanja kompetencija za aktivno sudjelovanje u zajednici
* organizacija kvalitetnog slobodnog vremena, provedba edukativnih radionica i podrška pri umrežavanju mladih
* podrška i rad s mladima koji nisu zaposleni, ne obrazuju se niti usavršavaju

Pored gore navedenih djelatnosti Ustanova može obavljati i druge djelatnosti, ako su one u manjem opsegu ili se uobičajeno obavljaju uz opisanu djelatnost. Npr. Ustanova također preuzima tehničku organizaciju povremenih aktivnosti kao što su gradske smotre i natjecanja, svečane manifestacije, osmišljava, organizira i provodi različite akcije i radionice različitog karaktera.

U objektu Doma mladih Rijeka sa sjedištem na adresi Laginjina 15, 51000 Rijeka u kojem je zaposleno 15 djelatnika odvija se oko 30 različitih programa i sekcija koje obavljaju djelatnici Ustanove ( profesori ) kao i vanjski suradnici.

Programi su podijeljeni na nekoliko područja : tehničke aktivnosti, umjetničko kreativne aktivnosti, društveno edukativne, školski praznici, udruge te aktivnosti za škole.

Posebna aktivnost je posredovanje u zapošljavanju redovitih učenika srednjih škola koje obavljaju djelatnici Ustanove u sklopu redovne djelatnosti Ustanove.

U objektu Dvorac Stara Sušica zaposleno je 7 djelatnika, a organiziraju se višednevni boravci djece kroz usluge smještaja i prehrane te škola u prirodi.

U Dvorcu je 14 soba koje su razmještene na dva kata i u njima je ukupno 110 ležajeva prema najnovijem rješenju od 12. prosinca 2018. Boravak djece osmišljen je kao sadržajan, edukativan, zabavan, a posebna pažnja pridaje se ekologiji te upoznavanju sa florom i faunom Gorskog kotara.

U okviru Doma mladih utvrđena su slijedeća radna mjesta :

Sistematizacija i stvarna popunjenost radnih mjesta u Domu mladih

1.       Ravnatelj, 1 izvršitelj -  1 POPUNJENO MJESTO

2.       Tajnik, 1 izvršitelj - 1 POPUNJENO MJESTO

3.       Voditelj računovodstva i financija , 1 izvršitelj - 1 POPUNJENO MJESTO

4.       Stručni suradnik za projekte, 1 izvršitelj - 1 POPUNJENO MJESTO

5.       Koordinator programskih aktivnosti, 1 izvršitelj - 1 POPUNJENO MJESTO

6.       Suradnik za programe u Dvorcu Stara Sušica, 1 izvršitelj - 1 POPUNJENO MJESTO

7.       Samostalni referent knjigovodstvenih poslova, 1 izvršitelj - 1 POPUNJENO MJESTO

8.       Voditelj Učeničkog servisa, 1 izvršitelj - 1 POPUNJENO MJESTO

9.       Suradnik za posredovanje i nabavu, 1 izvršitelj - 1 POPUNJENO MJESTO

10.    Administrator, 1 izvršitelj - 1 POPUNJENO MJESTO

11.    Učitelj tehničke kulture i prometa, 2 izvršitelja s punim radnim vremenom – 1 POPUNJENO i 1

NEPOPUNJENO MJESTO  i 1 izvršitelj s nepunim radnim vremenom - 1 NEPOPUNJENO MJESTO

12.     Učitelj prirodoslovlja - 1 izvršitelj s nepunim radnim vremenom - 1 NEPOPUNJENO MJESTO

13.     Učitelj tehničke kulture i informatike, 1 izvršitelj - 1 POPUNJENO MJESTO

14.     Učitelj informatike, 1 izvršitelj - 1 POPUNJENO MJESTO

15.    Učitelj glazbene kulture, 1 izvršitelj s punim radnim vremenom - 1 POPUNJENO MJESTO i 3

izvršitelja s nepunim radnim vremenom - 3 NEPOPUNJENA MJESTA

16.   Referent za održavanje i sistemsku podršku, 1 izvršitelj - 1 POPUNJENO MJESTO

17.   Spremač, 1 izvršitelj - 1 POPUNJENO MJESTO

18.   Voditelj Dvorca Stara Sušica, 1 izvršitelj - 1 POPUNJENO MJESTO

19.   Voditelj kuhinje - ekonom, 1 izvršitelj - 1 POPUNJENO MJESTO

20.   Kuhar, 4 izvršitelja - 2 POPUNJENA MJESTA i 2 NEPOPUNJENA MJESTA

21.   Domaćin, 2 izvršitelja - 2 POPUNJENA MJESTA

22.   Domar – ložač u Dvorcu Stara Sušica, 1 izvršitelj  – 1 POPUNJENO MJESTO

Broj sistematiziranih radnih mjesta:   22   (moguće ukupno 31 izvršitelja)

Stvarno zaposlenih u Domu mladih:   23   (Dom mladih-16, Dvorac-7)

* **OBRAZLOŽENJE PROGRAMA**

|  |
| --- |
| ***PROGRAM 1127 PROGRAMSKA DJELATNOST DOMA MLADIH*** |
| **Opis programa**: Ponuditi kvalitetne programe radi osiguranja što kvalitetnijeg provođenja slobodnog vremena i razvijanje kreativnih sposobnosti djece. |
| **Zakonske i druge pravne osnove programa**:  *- Zakon o ustanovama*  **Za poslove posredovanja za povremeni rad redovitih učenika srednjih škola :**  *- Zakon o tržištu rada*  *- Pravilnik o obavljanju djelatnosti u svezi sa zapošljavanjem*  *- Dozvola Ministarstva rada i socijalne skrbi, Klasa: UP/I-102-02/02-02/04 i UR BR.: 524-04/1-1-02-2 od 03.10.2002.godine*  **Ugostiteljski objekt Dvorac stara Sušica obavlja poslove sukladno :**  *1. Zakonu o ugostiteljskoj djelatnosti*  *2. Rješenju Ureda državne uprave u Primorsko-goranskoj županiji, Klasa UP/I-335-02/18-01/07 i Ur.br.:2170-09-02/3-13-3-18-3 od 12.12.2018. godine.* |
| **Ciljevi provedbe programa u razdoblju 2026.-2028.**  *Organizirati i osmisliti vrijeme za što veći broj djece kroz više programa Doma mladih. U obrazovnom smislu cilj je da više polaznika Doma mladih, kroz različite aktivnosti razvijaju svoje potencijale, istražuju svoju kreativnost i stvaralačku inteligenciju te usvajaju nova znanja.* |

* Daje se pregled financijskih sredstava po programima:

| Naziv Programa iz proračuna | Tekući  Plan 2025. | Plan 2026. | 2026  / 2025 | Projekcija  2027. | 2027  / 2026 | Projekcija  2028. | 2028  / 2027 |
| --- | --- | --- | --- | --- | --- | --- | --- |
| **SVEUKUPNO** | 970.277,00 | 1.148.312,00 | 118,35 | 1.120.312,00 | 97,56 | 1.125.312,00 | 100,45 |
| **1127 REDOVNA DJELATNOST DOMA MLADIH** | 970.277,00 | 1.148.312,00 | 118,35 | 1.120.312,00 | 97,56 | 1.125.312,00 | 100,45 |

* **Procjena i ishodište potrebnih sredstava za aktivnosti/projekte unutar programa**

Potrebno je dati pregled financijskih sredstava po aktivnostima/projektima unutar programa:

| Naziv aktivnosti | Tekući  Plan 2025. | Plan 2026. | 2026  /2025 | Projekcija  2027. | 2027  / 2026 | Projekcija  2028. | 2028  / 2027 |
| --- | --- | --- | --- | --- | --- | --- | --- |
| SVEUKUPNO | 970.277,00 | 1.148.312,00 | 118,35 | 1.120.312,00 | 97,56 | 1.125.312,00 | 100,45 |
| A112701 ODGOJNO, ADMINISTRATIVNO I TEHNIČKO OSOBLJE | 623.757,00 | 753.800,00 | 120,85 | 756.100,00 | 100,31 | 760.600,00 | 100,60 |
| A112702 REDOVNA DJELATNOST USTANOVE | 175.762,00 | 196.843,00 | 111,99 | 188.203,00 | 95,61 | 188.303,00 | 100,05 |
| A112704 PROGRAMSKE AKTIVNOSTI DVORCA STARA SUŠICA | 164.648,00 | 192.559,00 | 116,95 | 170.899,00 | 88,75 | 171.299,00 | 100,23 |
| K112705 NABAVA OPREME | 6.110,00 | 5.110,00 | 83,63 | 5.110,00 | 100,00 | 5.110,00 | 100,00 |

**OBRAZLOŽENJE PRIHODA POSLOVANJA ZA RAZDOBLJE 2026.- 2028.GOD.**

Prihodi za 2026. godinu i projekcija prihoda za 2027. i 2028. godinu planirani su na temelju izvršenja pojedinih pozicija prihoda u razdoblju siječanj-rujan 2025. godine i procjeni ostvarenja pojedinih prihoda do kraja 2025. godine uz evidentirane promjene u suradnjama.

Prihodi su za izvoz 1100 planirani temeljem dostavljenih limita u Uputama za izradu proračuna i na sastanku s Gradonačelnicom Grada Rijeke i njenim zamjenicima koji se održao 1. listopada 2025. godine dogovoreno je da se u okviru Glave 106-4 Dom mladih umanje početni iznosi koji su evidentirani u Riznicu.

U 2026. godini prihodi poslovanja planirani su u iznosu 963.312,00 eura.

VLASTITI PRIHODI – planirano 663.312,00 eura.

Unutar ovih prihoda planirani su prihodi od posredovanja u zapošljavanju, prihodi redovnih aktivnosti Ustanove, prihodi od pružanja usluga smještaja i prehrane u Dvorcu Stara Sušica, prihodi od najma, kamata, pomoći korisniku od proračuna koji im nije nadležan (PGŽ-a) za Prve korake u prometu.

Vlastiti prihodi za 2027. i 2028. godinu planirani su razini 2026. godine.

PRIHODI IZ PRORAČUNA- planirano za 2026.g. su u iznosu od 300.000,00 eura. Planirana sredstva su isključivo za rashode za zaposlene (plaće, doprinose i ostali troškovi za zaposlene).

Prihodi Proračuna Grada Rijeke, Odjel za odgoj i školstvo u 2027. i u 2028. godini planiraju se temeljem dostavljene tablice.

**OBRAZLOŽENJE RASHODA POSLOVANJA ZA RAZDOBLJE 2026.-2028. GODINE**

Rashodi za 2026. godinu i projekcija rashoda za 2027. i 2028. godinu planirani su na temelju izvršenja pojedinih pozicija rashoda u razdoblju siječanj-rujan 2025. godine, procjeni ostvarenja pojedinih rashoda do kraja 2025.godine i na temelju dodatnih procjena pojedinih rashoda u 2026. godini kao i u narednim godinama.

U 2026. godini rashodi poslovanja planirani su u iznosu 1.148.312,00 eura koji uključuju višak -vlastiti prihod.

Kratko obrazloženje rashoda po skupinama:

RASHODI ZA ZAPOSLENE

Rashodi za zaposlene planiraju se u iznosu 753.800,00 eura. Rashodi za zaposlene obuhvaćaju plaće, doprinose na plaće te ostale rashode za zaposlene. Zbog Dodatka I i II Kolektivnog ugovora za zaposlene u Domu mladih Rijeka kojim su povećana materijalna prava i Odluke o koeficijentima za obračun plaća koji se povećavaju od 1. rujna. 2024.g. uz daljnji tijek povećani su rashodi za zaposlene u 2026.g. U projekcijskom razdoblju 2027. i 2028. godine rashodi za zaposlene se procjenjuju na razini 2026.godine. uvećani za 0,50% staž djelatnika.

MATERIJALNI RASHODI

Materijalni rashodi planirani su u iznosu 384.352,00eura

Aktivnosti A 112702 - Redovna djelatnost ustanove za 2025. godinu u iznosu 196.843,00 eura.

U okviru Aktivnosti A112704 – Programi Dvorca Stara Sušica planirani su materijalni rashodi i to u iznosu 192.559,00 eura.

U projekcijskom razdoblju 2027. i 2028. godine materijalni rashodi se procjenjuju uzimajući u obzir Plan za 2026.g. uz procjenu buduće potrebe poslovanja.

FINANCIJSKI RASHODI

Financijski rashodi u okviru Aktivnosti A 112702 Redovna djelatnost planirani su u 2026. godini u iznosu 5.050,00 eura, a odnose se na financijske rashode za bankarske usluge i usluge platnog prometa, ostale financijske rashode i za zatezne kamate. Povećani su temeljem povećanja prihoda odnosno povećanja prometa poslovanja u Posredovanju za zapošljavanje Učeničkog servisa.

U 2027. i 2028. godini planiraju se financijski rashodi u iznosu 4.344,00eura.

RASHODI ZA NABAVU PROIZVEDENE DUGOTRAJNE IMOVINE

Rashodi za nabavu proizvedene dugotrajne imovine planirani su u iznosu od 5.110,00 eura odnose se na rashode za nabavu opreme neophodne za redovni rad Ustanove i Dvorca Stara Sušica (postrojenja, oprema). Radi se o rezervi ako dođe do hitne iznenadne nabave prilikom kvara postojeće.

* U nastavku se za svaku aktivnost/projekt daje obrazloženje i definiraju pokazatelji rezultata:

|  |
| --- |
| **Aktivnost A112701-Odgojno, administrativno i tehničko osoblje** |
| Osiguranje provođenja Programskih djelatnosti Doma mladih – sredstva za plaće, doprinose i ostale rashode za zaposlenike. |
|

**Pokazatelji rezultata (navesti pokazatelje na razini aktivnosti/projekta):**

|  |  |  |  |  |  |  |
| --- | --- | --- | --- | --- | --- | --- |
| Pokazatelj  rezultata | Definicija pokazatelja | Jedinica | Polazna vrijednost 2025. | Ciljana vrijednost  2026. | Ciljana vrijednost  2027. | Ciljana vrijednost  2028. |
| Financiranja rashoda za zaposlene | Financiranje plaća, doprinosa, naknada ,.. za zaposlene Dom mladih. | % | 100 | 100 | 100 | 100 |

|  |
| --- |
| **Aktivnost A112702 - Redovna djelatnost ustanove** |
| Ostvarenje Programske djelatnosti Doma mladih - U objektu Doma mladih u školskoj godini 2025./2026. održavat će se ukupno 30 programa podijeljenih na nekoliko područja: STEM aktivnosti (9 programa), kreativne aktivnosti (7 programa), aktivnosti za vrijeme školskih praznika (3), aktivnosti za škole i vrtiće (7 programa) i aktivnosti koje provode udruge (4 programa).Kroz spomenute programe mjesečno u prosjeku prođe oko 660 polaznika. Planiran je porast djece uključene u aktivnosti.  Osim redovnih programa, Dom mladih provodi i projekte/programe na lokalnoj i europskoj razini temeljem ugovorenih suradnji tokom godine. |
|

|  |  |  |  |  |  |  |
| --- | --- | --- | --- | --- | --- | --- |
| Posredovanje u zapošljavanju i redovne aktivnosti Doma mladih | | | | | | |
| Pokazatelj  rezultata | Definicija pokazatelja | Jedinica | Polazna vrijednost 2025. | Ciljana vrijednost  2026. | Ciljana vrijednost  2027. | Ciljana vrijednost  2028. |
| Broj programa u Domu mladih/ usluge posredovanja kod zapošljavanja | Učenike se ovakvim aktivnostima potiče na izražavanje kreativnosti i razvoj kompetencija / razvijanje samostalnosti | Broj programa /broj realiziranih ugovora | 30 / 6000 realiziranih ugovora | 30/ 6000 realiziranih ugovora | 31/ 6000 realiziranih ugovora | 31/ 6000 realiziranih ugovora |

|  |
| --- |
| **Aktivnost A112704 - Programi Dvorca Stara Sušica** |
| Dom mladih kontinuirano prilagođava ponudu programa interesima i potrebama grupa djece. Za vrijeme noćenja grupa djece, učiteljice i odgojiteljice potiču interes za programe koji povezuju djecu s prirodom te potiču aktivan boravak na svježem zraku. Ostale radionice edukativnog su i zabavnog sadržaja. Organizacija i cilj smještaja i prehrane djece je realizacija Škole u prirodi sukladno kurikulumu osnovnih škola, kao i zimovanja djece predškolskog uzrasta. |
|

|  |  |  |  |  |  |  |
| --- | --- | --- | --- | --- | --- | --- |
| Pokazatelj  rezultata | Definicija pokazatelja | Jedinica | Polazna vrijednost 2025. | Ciljana vrijednost  2026. | Ciljana vrijednost  2027. | Ciljana vrijednost  2028. |
| Ukupan broj gostiju u Dvorcu Stara Sušica u godini | Učenike se ovakvim aktivnostima uči humanim odnosima među djecom te se obogaćuje cjelokupno iskustvo djece u različitim aktivnostima/korisnici kroz korištenje usluge smještaja Dvorca aktivno provode svoje slobodno vrijeme u prirodi | Broj djece/korisnika uključenih u aktivnosti na godišnjoj bazi | 1920 djece/ korisnika | 2050 djece /korisnika | 2100 djece / korisnika | 2100  djece / korisnika |

|  |
| --- |
| **Kapitalni projekt A112705-Nabava opreme** |
| Godišnja nabava prema potrebama Ustanove i prema Planu nabave za 2026. godinu za kvalitetniju realizaciju programa (uredska oprema, oprema kuhinje u dvorcu Stara Sušica, računalna oprema, projektor, računalni programi i sl...). Planira se zamjena u slučaju kvara postojeće opreme. |
|

|  |  |  |  |  |  |  |
| --- | --- | --- | --- | --- | --- | --- |
| Pokazatelj  rezultata | Definicija pokazatelja | Jedinica | Polazna vrijednost 2025. | Ciljana vrijednost  2026. | Ciljana vrijednost  2027. | Ciljana vrijednost  2028. |
| Povećanje broja djece koja sudjeluj u aktivnostima i Dvorcu Stara Sušica | Povećanje potreba za opremom u smislu kvalitetnije i boljeg rada Ustanova, sukladno povećanju broja djece koja sudjeluju u aktivnostima | Broj djece uključene u aktivnosti na godišnjoj bazi | 7.300 djece uključene u aktivnosti | 7.400 djece uključene u aktivnosti | 7.450 djece uključene u aktivnosti | 7.450 djece uključene u aktivnosti |